**Tapa valla hariduse valdkonna arengukava koostamine**

**Väikehange**

**Teenuse lühikirjeldus**

Pakkuja ülesandeks on koostada valla hariduse valdkonna arengukava, millega täpsustatakse valla arengukavas seatud haridusvaldkonna eesmärke lähtudes kehtestatud arengudokumentidest, statistilistest prognoosidest, uuringutest, küsitlusest ja hetkeolukorrast.

Täpsem lähteülesanne on esitatud eraldi dokumendina (lisa 1).

Teenuse osutamise periood on **jaanuar 2019 – august 2019.**

Arengukava ja eelarvestrateegia peavad olema valmis esitamiseks vallavolikogule oktoobris 2019.

Hariduse valdkonna arengukava võtab vastu ja kinnitab Tapa Vallavolikogu. Esitlusmaterjalid volikogule koostab arengukava koostaja ning on vallavalitsusele konsultandiks materjalide esitlemisel volikogule.

**Nõuded pakkujale**

- Pakkuja peab olema koostanud viimase viie aasta jooksul vähemalt ühe kohaliku omavalitsuse või kõrgema tasandi (maakond, üleriiklik) hariduse valdkonda kuuluva arengukava.

- Pakkuja projektijuhil/vastutaval isikul peab olema vähemalt ühe kohaliku omavalitsuse või kõrgema tasandi (maakond, üleriiklik) hariduse valdkonna arengukava koostamise juhtimise kogemus.

**Pakkumus peab sisaldama**

- Pakkuja nimi, aadress, registrikood.

- Teenusepakkuja nägemus arengukava koostamise tähtsamatest aspektidest ja etappidest, pakkuja metoodilise lähenemise kirjeldus dokumentide koostamiseks koos esialgse ajakavaga.

- Projektimeeskonna (vähemalt projektijuhi/vastutava täitja) kogemuste ja kompetentside kirjeldus ning viimase 7 aasta kogemus sarnaste teenuste osutamisel (projektijuhi CV).

- Teenuse maksumus käibemaksuta ja käibemaksuga.

**Lepingu tingimused**

- Tellija ei tasu ettemaksu.

- Tellija tasub valminud arengukava eest ühekordse maksega pärast arengukava valmimist.

- Tellija kohustub esitatud töö läbi vaatama 14 päeva jooksul. Ilmnenud vigadest või puudustest teatab tellija töövõtjale elektroonselt. Esitatud töö osa või töö korrigeerimise tähtaeg määratakse kokkuleppel ja fikseeritakse elektronposti kirjavahetuses.

**Pakkumuste hindamine**

Pakkumusi hinnatakse vastavalt järgmistele hindamiskriteeriumidele antud suhtelisele osakaalule:

1. Pakkuja kirjeldatud protsessi läbiviimise nägemuse asjakohasus ja vastavus tellija vajadustele (30%).

2. Projektijuhi/vastutava spetsialisti kogemused sarnaste arengukavade koostamise valdkonnas (30%).

3. Pakkumuse maksumus käibemaksuga (40%).

Pakkumusi hindab Tapa Vallavalitsuse korraldusega moodustatud pakkujatest sõltumatu komisjon.

Punktis 1 nimetatud kriteeriumi hindamine toimub komisjoni poolt konsensuslikult järgmiselt:

30 punkti– Metoodika kirjeldus on ilma ühegi puuduseta ning vastab täielikult hankija ootustele. Väga põhjalikult on lahti kirjutatud protsessi etapid ning ajakava.

20 punkti - Metoodika kirjeldus sisaldab kuni kaks mittepõhimõttelist puudust ning vastab üle keskmise hankija ootustele. Põhjalikult on lahti kirjutatud protsessi etapid ning ajakava.

10 punkti - Metoodika kirjeldus sisaldab rohkem kui kaks mittepõhimõttelist puudust või vähemalt ühte põhimõttelist puudust (nt ebapiisav arusaadavus, ajakavalised vastuolud) ning vastab keskmiselt hankija ootustele. Rahuldavalt on lahti kirjutatud protsessi etapid ning ajakava.

Punktis 2 toodud kriteeriumi hindamine toimub järgmiselt:

Suurima vastutava spetsialisti poolt koostatud sarmaste teenustega pakkumisele antakse maksimaalne punktide arv - 30 punkti.

Teised pakkumised saavad punkte proportsionaalselt vähem kasutades valemit: konkreetse pakkuja vastutava spetsialisti sarnaste teenuste arv / maksimaalse kogemusega vastutava spetsialisti sarnaste teenuste arv \*30.

Punktis 3 toodud kriteeriumi hinnatakse põhimõttel vähim on parim. Madalaima maksumusega pakkumus saab 40 punkti, teised pakkumused saavad punkte proportsionaalselt vastavalt valemile: madalaim maksumus / hinnatava pakkumuse teenuse maksumus\*40.

Vajadusel peetakse pakkujatega läbirääkimisi.

Edukaks tunnistatakse enim punkte saanud pakkumus.

Pakkumus esitada digitaalselt allkirjastatuna e-posti aadressil vallavalitsus@tapa.ee hiljemalt **10. jaanuar 2019 kell 10:00.**

Lisainfo: haridusspetsialist Anne Roos, anne.roos@tapa.ee, 3229684